***Bates Motel*** er en amerikansk drama- og thrillerserie om Norman Bates som har gått på A&E siden 2013. Serien utspiller seg kronologisk før hendelsene i Alfred Hitchcocks film *Psycho*. Serien fokuserer på forholdet mellom Norman og hans mor, Norma.

Handling
--------

### Sesong 1

Handlingen foregår i den fiktive byen White Pine Bay i Oregon på 2000-tallet. Etter ektemannens mystiske død, kjøper Norma Bates (Vera Farmiga) et gammelt motell der hun vil starte et nytt liv sammen med sønnen Norman (Freddie Highmore). Den første sesongen følger Norma og Norman Bates mens de kjøper et motell etter at Normans far dør. Men en av de første nettene til de to som eier motellet, bryter den tidligere eieren seg inn og voldtar Norma. Norman slår ned angriperen, og Norma knivstikker ham til døde. Hun bestemmer seg for at det er best å ikke kontakte politiet, og dekker heller over fordrapet. Hun og Norman kvitter seg med liket. Men han kompliserer forsvinningen av dødsfallet ved å beholde et belte som tilhørte offeret. Når byens sheriff og hans nestkommanderende legger merke til at en mann har forsvunnet, så Norma og Norman må forhindre at de begynner å undersøke alt for mye.

### Sesong 2

Den andre sesongen følger kjølvannet av drapet på Normans lærer, når hennes mystiske fortid kommer mer frem i lyset. I mellomtiden tar Norma farlige avgjørelser i forsøk på å holde motellet deres i gang, og forhindre en planlagt forandring av motorveien som kan føre til at mange gjester kommer til å kjøre rett forbi det lille motellet deres.

### Sesong 3

Den tredje sesongen fokuserer mer på Normans avtagende fornektelse om hva som egentlig skjer med ham, og hvor langt han er villig til å gå for å få kontroll over sin egen skjøre psyke. De dramatiske hendelsene i forrige sesong gjør også Norma mer bevisst på sønnens mentale skjørhet, og gjør henne redd for hva sønnen hennes faktisk er i stand til. I mellomtiden begynner sheriff Romero å distansere seg mer fra Bates-familien, etter at han mistenker at Norma lyver for ham om hvordan ektemannen hennes døde.

### Sesong 4

Den fjerde sesongen følger Norma når hun blir stadig mer bekymret for Norman. Hun strekker seg langt for å finne profesjonell hjelp som han kan trenge. Dette kompliserer også den tidligere tillit mellom dem, når Norman sliter mer og mer med å beholde grepet om virkeligheten. I mellomtiden finner sheriff Romero seg nok en gang trukket inn i Norma og Normans liv. Han samtykker endelig i å gifte seg med Norma, fordi forsikringen hans vil gjøre henne i stand til å plassere Norman ved et kostbart psykiatrisk sykehus.

### Sesong 5

Den femte sesongen begynner to år etter Normas død. Norman er tilsynelatende veltilpasset i samfunnet, men han sliter mer og mer hjemme. Han opplever også flere og flere merkelige hallusinasjoner, hvor minnene om moren hans truer med å overta og kontrollere ham fullstendig.

Roller (utvalg)
---------------

* Vera Farmiga – Norma Bates
* Freddie Highmore – Norman Bates
* Max Thieriot – Dylan Massett
* Olivia Cooke – Emma Decody
* Nicola Peltz – Bradley Martin
* Nestor Carbonell – Sheriff Alex Romero
* Mike Vogel – Visesheriff Zack Shelby (sesong 1)
* Keegan Connor Tracy – Miss Watson (sesong 1)
* Ian Hart – Will Decody
* Jere Burns – Jake Abernathy (sesong 1)
* W. Earl Brown – Keith Summers (sesong 1)
* Jillian Fargey – Maggie Summers
* Ian Tracey – Remo
* Terry Chen – Ethan
* Hiro Kanagawa – Dr. Kurata
* Richard Harmon – Richard Sylmore
* Brittney Wilson – Lissa
* Keenan Tracey – Gunner
* Diana Bang – Jiao
* Michael Vartan – George (sesong 2)
* Kenny Johnson – Caleb (sesong 2)
* Rebecca Creskoff – Christine (sesong 2)

Produksjon
----------

*Bates Motel* er skapt av Carlton Cuse, Kerry Ehrin og Anthony Cipriano og blir spilt inn i Aldergrove i Britisk Columbia.

Mottakelse
----------

Rotten Tomatoes rapporterte at 81 prosent av 37 anmeldelser på første sesong var positive.

Referanser
----------

1. ↑  Patrik Jonsson (5. juli 2012). «Bates Motel öppnar igen» **(svensk)**. MovieZine. Besøkt 9. mai 2013.
2. ↑  Kristi Turnquist (26. mars 2013). «'Bates Motel': What's going on in that bucolic Oregon coastal town?» **(engelsk)**. Oregon Live. Besøkt 19. august 2013.
3. ↑  «A&E Network Orders 'Bates Motel' to Series.» **(engelsk)**. A&E Television Networks. 2. juli 2012. Arkivert fra originalen 6. oktober 2013. Besøkt 16. august 2013.
4. ↑  Kurt Langmann (18. oktober 2012). «'Psycho' prequel shot in Aldergrove» **(engelsk)**. Aldergrove Star. Arkivert fra originalen 21. oktober 2012. Besøkt 19. august 2013.
5. ↑  «Bates Motel: Season 1 (2013) - Rotten Tomatoes» **(engelsk)**. Rotten Tomatoes. Besøkt 22. januar 2014.

Eksterne lenker
---------------

* Offisielt nettsted Rediger på Wikidata

* (en) Bates Motel (TV series) – kategori av bilder, video eller lyd på Commons Rediger på Wikidata
* (en) *Bates Motel* på Internet Movie Database Rediger på Wikidata

* (en) *Bates Motel* på The Movie Database – TV Rediger på Wikidata

* (en) *Bates Motel* på Rotten Tomatoes Rediger på Wikidata

* (en) *Bates Motel* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** VIAF **·** VIAF **·** GND **·** LCCN **·** SUDOC **·** BNE
 |